EkBass/fiwiki-20250220-pages-articles huggingface dataset:
Adolf Aminoff

Adolf Aminoff voi tarkoittaa jotain seuraavista Aminoff-sukuisista henkilöistä: *Adolf Aminoff (1733–1800), ruotsalainen kenraalimajuri *Adolf Aminoff (1806–1884), suomalainen jalkaväenkenraali *Adolf Aminoff (1856–1938), suomalainen kenraalimajuri *Adolf Aminoff (1860–1914), suomalainen juristi, pormestari, virka- ja valtiopäivämies *Adolf Esaias Aminoff (1890–1949), suomalainen kauppaneuvos *Adolf Kasimir Aminoff (1846–1910), suomalainen vapaaherra, upseeri ja valtiopäivämies.
Use Your Illusion World Tour 1992 in Tokyo I

Use Your Illusion World Tour 1992 in Tokyo I on yhdysvaltalaisen hard rock -yhtye Guns N' Rosesin vuoden 1992 joulukuussa julkaisema konserttivideo. Esiintyminen on taltioitu vuonna 1992 yhtyeen Use Your Illusion Tour -maailmankiertueella Tokiossa 22. helmikuuta 1992. Tämä nauhoite kuitenkin sisältää vain konsertin ensimmäiset neljätoista kappaletta, ja samanaikaisesti julkaistu sisarvideo Use Your Illusion World Tour 1992 in Tokyo II sisältää konsertin loput kappaleet. Julkaistaessaan molemmat videot nousivat kaupallisiksi menestyksiksi, nousten listojen kärkipaikoille yli kymmenessä eri maassa huolimatta grunge-musiikin tulemisesta markkinoille rytinällä Nirvanan myötä. == Kappalelista == #"Introduction" #"Nightrain" #"Mr. Brownstone" #"Live and Let Die" #"It's So Easy" #"Bad Obsession" #"Attitude" #"Pretty Tied Up" #"Welcome to the Jungle" #"Don't Cry" #"Double Talkin' Jive" #"Civil War" #"Wild Horses (The Rolling Stones -cover)"/"Patience" #"November Rain" == Muusikot == === Guns N' Roses === *W. Axl Rose - laulu, piano, vihellys *Saul "Slash" Hudson - soolo- ja rytmikitara *Gilby Clarke - rytmikitara, taustalaulu *Duff McKagan - bassokitara, taustalaulu *Dizzy Reed - koskettimet, lyömäsoittimet, taustalaulu *Matt Sorum - rummut, perkussiot, taustalaulu === Taustamuusikot === *Cece Worrall-Rubin, Lisa Maxwell, Anne King - torvet *Tracey Amos, Roberta Freeman - taustalaulu *Ted Andreadis - koskettimet, huuliharppu, taustalaulu == Lähteet == Luokka:Guns N’ Rosesin albumit Luokka:Vuoden 1992 albumit
Huppukeltayökkönen

Huppukeltayökkönen (Xanthia togata) on loppukesän ja alkusyksyn yöperhosiin kuuluva erittäin yleinen yökköslaji. == Koko ja ulkonäkö == Keskikokoinen, kirkkaan keltainen yökkönen. Etusiiven etureunassa on kaksi violetinpunertavaa laikkua ja ulomman poikkiviirun kohdalla on leveä violetinpunertava varjostuma. Siivillä on myös yksittäisiä violetinpunertavia pisteitä. Takasiivet ovat vaaleankeltaiset ja niissä on harmahtava poikkiviiru. Ruumis on keltainen, mutta heti pään takaa kaulus on violetinpunertava. Siipiväli 28-37 mm.http://www2.nrm.se/en/svenska_fjarilar/x/xanthia_togata.htmlhttp://www.ukmoths.org.uk/show.php?id=206Mikkola K, Jalas I. Suomen perhoset. Yökköset 1. Suomen Perhostutkijain Seura. Otava 1977. ISBN 951-1-04296-3 s. 204 Hieman samannäköinen on etenkin vyökeltayökkönen (Tiliacea aurago). == Levinneisyys ja lentoaika == Huppukeltayökköstä tavataan Euroopasta Kiinaan ja Koreaan ulottuvalla vyöhykkeellä.http://www.nhm.uio.no/fakta/zoologi/insekter/norlep/noctuidae/togata.html Suomessa lajia tavataan etelärannikolta pitkälle Lappiin saakka, joskaan pohjoisempana se ei ole yhtä yleinen kuin etelässä. Perhoset ovat lennossa elokuun alkupuoliskolta syys-lokakuun vaihteeseen. Lennon huippu on elo- syyskuun vaihteessa.http://wibe.ath.cx/Lepidoptera/Noctuidae/Xanthia/togata/Xanthia%20togata.htm == Elinympäristö ja elintavat == Erittäin yleinen laji, joka on myös lentoaikansa huipussa yksi runsaslukuisimmista yöperhosista. Sitä tavataan erityisesti kosteissa pensaikoissa ja puistoissa, mutta myös sekametsissä ja niityillä. Perhoset lentävät öisin ja tulevat mielellään syötille, huonommin valolle. Toukka elää aluksi pajujen norkoissa, mutta siirtyy myöhemmin ruohovartisille kasveille. Kotelo on maassa löyhän kotelokopan sisällä. Muna on talvehtiva vaihe. == Ravintokasvi == Toukka syö aluksi pajuja (Salix), myöhemmin erilaisia ruohovartisia kasveja. == Lähteet == == Aiheesta muualla == * Bestimmungshilfe des Lepiforums * Moths and Butterflies of Europe and North Africa Luokka:Tarhayökköset
Tapio Raatikainen (s. 1953)

Tapio "Ekku" Raatikainen (s. 28. tammikuuta 1953 Kokkola) on uransa lopettanut suomalainen jalkapalloilija ja jalkapallovalmentaja. Nykyään hän toimii pelaaja-agenttina. Pelaajaurallaan Raatikainen edusti Kokkolan Palloveikkoja sekä Pietarsaaren Jaroa. Hän pelasi SM-sarjaa KPV:ssa vuodet 1971–1980. Veikkausliigassa Raatikainen toimi KPV:n valmentajana vuonna 1990 ja FC Jazzin valmentajana 1998. Jazzin valmentajan paikalta vuonna hänet erotettiin vain seitsemän pelatun ottelun jälkeen. Lopetettuaan valmentajana vuonna 1998 Raatikainen siirtyi pelaaja-agentiksi. Hän edustaa useita suomalaisia huippupelaajia, muun muassa Teemu Pukkia. Tapio "Ekku" Raatikainen sekoitetaan usein samaan aikaan pelanneeseen vuonna 1947 syntyneeseen kokkolalaiseen jalkapalloilijaan Tapio "Pippana" Raatikaiseen. ==Lähteet== *Veikkausliiga/Tilastohistoria Luokka:Suomalaiset jalkapalloilijat Luokka:Suomalaiset jalkapallovalmentajat Luokka:Suomalaiset jalkapallovaikuttajat Luokka:Vuonna 1953 syntyneet Luokka:Elävät henkilöt
Vaaleakeltayökkönen

Vaaleakeltayökkönen (Xanthia icteritia) on palearktisella alueella hyvin yleinen loppukesän ja alkusyksyn yöperhonen. == Koko ja ulkonäkö == Pohjaväriltään vaaleankeltainen, keskikokoinen ja teräväsiipinen yökkönen, josta on kolme erilaista värimuotoa. Värimuodolla f. flavescens ainoana etusiipien kuviointina erottuu tummana osa munuaistäplää sekä rivi tummia pisteitä aaltoviirun kohdalla lähellä siiven kärkeä. Myös yleisemmällä värimuodolla etusiiven munuaistäplä ja pisterivi erottuvat tummina, mutta lisäksi ulomman poikkiviirun kohdalla on leveä, kellanruskea varjostuma ja siiven etureunassa kolme kellanruskeaa laikkua. Kuvioinnin voimakkuus vaihtelee yksilöittäin. Kolmas värimuoto on ruosteenruskea f. aurantia. Takasiivet ovat yksivärisen valkoiset. Siipiväli on 32-40 mm.http://www2.nrm.se/en/svenska_fjarilar/x/xanthia_icteritia.htmlhttp://www.ukmoths.org.uk/show.php?bf=2274Mikkola K, Jalas I. Suomen perhoset. Yökköset 1. Suomen Perhostutkijain Seura. Otava 1977. ISBN 951-1-04296-3. s. 205. Vuonna 1988 Helsingin seudulta pyydystetyistä 963 vaaleakeltayökkösestä oli pyydystyspaikasta riippuen 20-40 % värimuotoa f. flavescens. Muotoa f. aurantia tavattiin vain yksi yksilö. Vaalean muodon osuus oli suunnilleen sama myös Perämeren pohjukassa, jossa vastaavasti 777 yksilöstä viisi oli muotoa f. aurantia. s. 113. == Levinneisyys ja lentoaika == Lajin levinneisyys kattaa suurimman osan Eurooppaa pois lukien eteläisimmät alueet. Idässä sitä tavataan aina Kiinaan ja Koreaan saakka.http://www.nhm.uio.no/fakta/zoologi/insekter/norlep/noctuidae/icteritia.html Suomessa vaaleakeltayökkönen elää lähes koko maassa pohjoisinta Lappia lukuun ottamatta. Perhoset lentävät yhtenä sukupolvena elokuun alkupuolelta syyskuun loppuun huipun ollessa elokuun lopulla.http://wibe.ath.cx/Lepidoptera/Noctuidae/Xanthia/icteritia/Xanthia%20icteritia.htm == Elinympäristö ja elintavat == Erittäin yleinen pensaikoissa sekä lehti- ja sekametsissä elävä laji. Perhoset lentävät pimeän tullen ja tulevat helposti syötille, huonommin valolle. Toukka elää aluksi pajulla, mutta siirtyy myöhemmin ruohovartiseen kasvillisuuteen. Kotelo on löyhässä kotelokopassa maassa. Muna talvehtii. == Ravintokasvi == Toukan ravintokasveja ovat aluksi pajut (Salix), myöhemmin erilaiset ruohovartiset kasvit. Lisäksi se syö mustikkaa (Vaccinium myrtillus). == Lähteet == == Aiheesta muualla == * Moths and Butterflies of Europe and North Africa Luokka:Tarhayökköset
Vyökeltayökkönen

Vyökeltayökkönen (Tiliacea aurago) on syksyn yöperhosiin kuuluva, levinneisyydeltään eteläinen yökköslaji. == Koko ja ulkonäkö == Etusiipien pohjaväri on kirkkaan keltainen. Siiven tyviosa ja ulomman poikkiviirun ulkopuolelle jäävä kärkiosa ovat violetinpunertavat. Aivan siiven kärki ja aaltoviiru ovat kuitenkin keltaiset. Siiven keskiosassa rengastäplä ja munuaistäplän reunus ovat violetinpunertavat. Takasiivet ovat vaaleankeltaiset, ulkoreunastaan punertavat. Siipiväli 29-38 mm.http://www2.nrm.se/en/svenska_fjarilar/x/xanthia_aurago.htmlhttp://www.ukmoths.org.uk/show.php?bf=2272Mikkola K, Jalas I. Suomen perhoset. Yökköset 1. Suomen Perhostutkijain Seura. Otava 1977. ISBN 951-1-04296-3 s. 203 Samannäköinen, mutta paljon yleisempi laji on huppukeltayökkönen (Xanthia togata). == Levinneisyys ja lentoaika == Vyökeltayökköstä tavataan koko Euroopassa pohjoisimpia osia lukuun ottamatta.http://www.nhm.uio.no/fakta/zoologi/insekter/norlep/noctuidae/aurago.html Suomessa se tavattiin ensimmäisen kerran Ahvenanmaalta vuonna 1965 ja on edelleen harvinainen, lähinnä lounainen laji. Nykyisin yökköstä tavataan rannikon tuntumassa Pori-Kotka-linjan lounaispuolella sekä Ahvenanmaalla. Perhoset lentävät yhtenä sukupolvena elokuun loppupuolelta lokakuun alkupuolelle huipun sijoittuessa syyskuun puolivälin tuntumaan.http://insects.fi/hyonteistietokanta/plugins- html/Wiki/Lepidoptera/Species.html?ℴ=Lepidoptera&family;=Noctuidae&genus;=Tiliacea&species;=aurago == Elinympäristö ja elintavat == Syksyn laji, joka elää pääasiassa tammimetsissä ja erilaisissa puistoissa. Lentää yöllä ja tulee helposti valolle, kenties huonommin syötille. Toukka syö nuorena ravintokasvin silmuja, myöhemmin lehtiä ja kukintoja. Koteloituu löyhään kotelokoppaan maahan. Muna talvehtii. == Ravintokasvi == Suomessa toukka syö lähinnä tammea (Quercus). Ulkomailla pääasiallinen ravintokasvi on pyökki (Fagus). Myös vaahterat (Acer) mainitaan ravintokasveina. == Lähteet == == Aiheesta muualla == * Bestimmungshilfe des Lepiforums * Moths and Butterflies of Europe and North Africa Luokka:Tarhayökköset
Inga-Lill Nyqvist

Inga-Lill Susanna Härkälä (o.s. Nyqvist, 25. heinäkuuta 1931 Urjala – 5. helmikuuta 2022 Hämeenlinna) oli suomalainen pika- ja keskimatkojen juoksija. Nyqvist voitti 800 metrin juoksun Suomen mestaruuden vuosina 1951 ja 1954–1955 sekä 400 metrin juoksun Suomen mestaruuden vuonna 1957. Hän voitti lisäksi 800 metrillä hopeaa vuosina 1952 ja 1953 sekä pronssia 1959. Nyqvist juoksi 400 metrillä Suomen ennätyksen 60,7 Tampereella vuonna 1957 ja 800 metrin Suomen ennätyksen 2.15,3 Tampereella SM-kisoissa 15. elokuuta 1954. Nyqvist edusti Suomea EM-kilpailuissa Bernissä 1954. Hän juoksi 800 metrin alkuerissä ajan 2.17,2. Nyqvist oli ensimmäinen suomalainen nainen, joka kilpaili arvokisoissa naisten 800 metrillä. Seuratasolla Nyqvist edusti urallaan Kalvolan Keihästä ja Hämeenlinnan Tarmoa. Hänellä oli myös maaotteluedustuksia. == Lähteet == Luokka:Suomalaiset keskimatkojen juoksijat Luokka:Suomalaiset pikajuoksijat Luokka:Vuonna 1931 syntyneet Luokka:Vuonna 2022 kuolleet
Anna-Liisa Kurki

Anna-Liisa Kurki (myöh. Silenius, 11. syyskuuta 1926 Viipurin maalaiskunta – 12. helmikuuta 2005 Lahti)Kuolinilmoitus Anna-Liisa Silenius o.s. Kurki, Etelä–Suomen Sanomat N:o 50, sivu 4, julkaistu 20.2.2005 oli suomalainen keskimatkojen juoksija. Hän edusti Lahden Kalevaa. Kurki voitti 800 metrin juoksun Suomen mestaruuden vuosina 1949 (2.29,0) ja 1950 (2.19,8). Kurki juoksi 800 metrin Suomen ennätyksen 2.24,8 30. heinäkuuta 1950 Mäntässä, mutta Anita Aittala juoksi vielä samana päivänä Mynämäessä 2.23,0. Kurki paransi ennätykseksi 2.19,8 Valkeakosken SM-kisoissa 13. elokuuta 1950. Hän juoksi vielä 10. syyskuuta 1950 Romanian Bukarestissa SE:n 2.17,2, joka säilyi voimassa elokuuhun 1954. Lempimatkallaan hän voitti myös TUL:n mestaruuden vuosina 1949–1951.Urheilumme Kasvot Osa 2, Silenius o.s. Kurki, Anna-Liisa, sivu 814, vastaavat toimittajat Risto Rantala, Markku Siukonen, Seppo Tukiainen, Oy Scandia Kirjat Ab, Keuruu 1974 Kurki kuului kahdeksan vuotta Lahden Kalevan johtokuntaan ja toimi neljä vuotta seuran sihteerinä. Kurki harrasti kuntourheilua ja kalastusta. == Lähteet == Luokka:Suomalaiset keskimatkojen juoksijat Luokka:Vuonna 1926 syntyneet Luokka:Vuonna 2005 kuolleet
Natalil Lintala

Natalil Lintala (s. 1987 Seinäjoki) on suomalainen näyttelijä ja laulaja. Syksyllä 2013 hänet palkittiin Vuoden musiikkiteatteritulokkaana Helsingin Kaupunginteatterin Ensi Linja -palkinnolla. Hän näytteli Marian roolia Lahden kaupunginteatterin West Side Storyssa 2013–2014.Vuori, Suna: Nuori lempi soi suloisesti Lahden West Side Storyssa, Helsingin Sanomat 25.9.2013. Viitattu 17.10.2015. Musiikkineuvos Lasse Lintalan ja laulupedagogi Helena Porkka- Lintalan tytär Natalil valmistui Teatterikorkeakoulusta keväällä 2012. Jo ennen teatteriopintoja hän näytteli useissa Seinäjoen kaupunginteatterin produktioissa, kuten Viulunsoittaja katolla (2004), Saituri (2004) ja Meno Mäntsälään (2005). Ilmajoen Musiikkijuhlilla hän esiintyi vuosina 2002–2004 Pohjanmaan kautta -oopperassa sekä Suomalaisen Kamarioopperan tuotannossa Sevillan parturi. Lintalalla oli kiinnitys Tampereen Teatteriin syksystä 2010 kevääseen 2012, jolloin hän siirtyi freelance-näyttelijäksi Helsinkiin. Tampereella Lintala esitti Pollyn roolin Kolmen pennin oopperassa, jonka ensi- ilta oli syksyllä 2010, ja esiintyi myös näytelmissä Särkelä itte, Pesulan likat, Hämähäkkimiehen kosto, Onnen maa ja I love you, because. Vuonna 2012 Lintala alkoi esiintyä Kristal-nimisenä laulajana, jonka Rähinä Recordsin kanssa tuotettu single ”Rahaa palaa” nousi internet-ilmiöksi. Vähitellen selvisi, että kyseessä oli Saunalahti-puhelinoperaattorin mainoskampanja, johon Lintala oli palkattu esittämään uutta artistia. Vuonna 2013 Lintala jatkoi Kristalin hahmossa yhteistyössä Majurin ja Stigin kanssa kappaleessa ”Kultaa”. Saman vuoden marraskuussa hän lauloi kappaleen ”Vihdoin vapaa” yhdessä Mikael Gabrielin kanssa. Lokakuusta 2012 alkaen Lintala oli mukana Marco Bjurströmin ohjaamassa musikaalissa Rent Helsingin Aleksanterinteatterissa,, ja syksyllä 2013 hän teki Marian roolin Lahden kaupunginteatterin musikaalissa West Side Story.Natalil Lintala on nainen bimbon valetähden takana, Etelä-Suomen Sanomat 24.11.2013. Viitattu 17.10.2015. Myöhemmin Lintala on näytellyt useissa musikaaleissa kuten Annie mestariampuja ja Housut pois. Hänen pääinstrumenttinsa laulun lisäksi on viulu Vuonna 2023 Lintala sai kiinnityksen Seinäjoen kaupunginteatterista, jossa hän on esiintynyt mm. Niin Kuin Taivaassa -musikaalissa Lenana ja Seili- musikaalissa Sofiana. Hän on esiintynyt myös Törnävän kesäteatterissa musikaalissa Xanadu. Kesällä 2024 Lintala nähtiin Juice-musikaalissa mm. Sarina. Vuoden 2025 kesällä hän esiintyy Vesku-musikaalissa. Natalil Lintala on puhunut julkisuudessa alkoholismistaan ja siitä toipumisesta Minnesota- hoidon avulla. ==Lähteet== ==Aiheesta muualla== *Lintalan oma verkkosivusto Luokka:Suomalaiset näyttelijät Luokka:Suomalaiset laulajat Luokka:Tenavatähti Luokka:Vuonna 1987 syntyneet Luokka:Elävät henkilöt
Markku Wacklin

Markku Wacklin (s. 24. marraskuuta 1951 Tampere) on suomalainen jalkapallovalmentaja ja entinen jalkapalloilija. Mestaruussarjassa hän edusti Ilves-Kissoja (1969–1970, 1974), Hakaa (1971–1972) ja Tampereen Ilvestä (1979–1984). Wacklin pelasi pääsarjatasolla yhteensä 226 ottelua ja teki niissä 27 maalia. Suomen mestaruuden hän voitti Ilveksessä vuonna 1983 ja Suomen Cupin 1979. Veikkausliigassa Wacklin on valmentanut Ilveksen lisäksi Porin Pallo-Tovereita ja TP-Seinäjokea. Nykyään Wacklin työskentelee Tampereen kaupungin liikuntatoimessa työnjohtajana.Tampereen kaupunki/Liikunta ja vapaa- aika Viitattu 6.9.2012 ==Lähteet== *Veikkausliiga/Tilastohistoria Luokka:Suomalaiset jalkapalloilijat Luokka:Suomalaiset jalkapallovalmentajat Luokka:Jalkapallon Suomen mestarit Luokka:Vuonna 1951 syntyneet Luokka:Elävät henkilöt
Vyšeišaja liga

Vyšeišaja liga () on Valko-Venäjän jääkiekon toiseksi korkein sarjataso. Sarjaa on pelattu vuodesta 2002 lähtien ja siihen osallistuvat lähinnä ylemmän sarjatason kakkosjoukkueet. Kaudella 2018–2019 sarjaan osallistuu 15 joukkuetta, joista yksi on Liettuasta ja yksi Armeniasta. ==Joukkueet 2018–2019== * Ararat Jerevan * BFSO Dinamo Minsk * Energija Elektrenai * HK Bobruisk * Himik-SKA Novopolotsk-2 * HK Brest-2 * H’K Homel-2 * HK Junior Minsk * HK Vitebsk-2 * Lokomotiv Orša * Metallurg Žlobin-2 * Neman Grodno-2 * Šahtjor Soligorsk-2 * Valko-Venäjän U18 * Valko-Venäjän U17 ==Mestarit== *2018: H’K Homel-2 *2017: HK Junior Minsk *2016: Šahtjor Soligorsk-2 *2015: HK Junior Minsk *2014: HK Junior Minsk *2013: Metallurg Žlobin-2 *2012: HK Junior Minsk *2011: HK Junior Minsk *2010: Dinamo-Šinnik Bobruisk *2009: HK Junior Minsk *2008: HK Keramin Minsk-2 *2007: HK Junior Minsk *2006: H’K Homel-2 *2005: H’K Homel-2 *2004: Himvolokno Mogiljov-2 *2003: H’K Homel-2 *2002: H’K Homel-2 ==Lähteet== *Высшая лига Valko-Venäjän jääkiekkoliitto *Vysshaya Liga eurohockey.com *Belarusian High League Elite Prospects Luokka:Valko-Venäjän jääkiekkosarjat
Kari Numminen

Kari Numminen (s. 11. tammikuuta 1962 Turku) on suomalainen jääkiekkoilija, pelipaikaltaan hyökkääjä. Hän nousi Turun Palloseuran junioreista edustusjoukkueeseen kaudeksi 1983-1984 ja pelasi tuolla kaudella SM-liigassa 25 runkosarjaottelua ja kahdeksan pudotuspeliä. Runkosarjassa hän teki kolme maalia. Kauden 1983–1984 jälkeen Nummisen ura jatkui Suomen toiseksi korkeimmalla sarjatasolla TuTo:n ja Forssan Palloseuran riveissä sekä kausina 1989–1991 Tanskan pääsarjassa Herlevin joukkueessa. == Lähteet == * Kari Numminen Eliteprospectsissa Luokka:Suomalaiset jääkiekkoilijat Luokka:Vuonna 1962 syntyneet Luokka:Elävät henkilöt
Emirates Air Line

Emirates Air Line on Thamesin ylittävä köysirata Yhdistyneen kuningaskunnan pääkaupungissa Lontoossa. Köysiradan rakentamista sponsoroi Emirates- lentoyhtiö ja liikennöinnistä vastaa Transport for London. Köysiradan rakentaminen maksoi arviolta 60 miljoonaa puntaa. Emirates Air Line avattiin kesäkuussa 2012, mistä lähtien se on myös ollut merkittynä Lontoon metrokarttoihin. Köysiradalla tehtävä matka on mahdollista maksaa Oyster- matkakortilla. Emirates Air Linen itäinen pääteasema on Royal Docks, jossa lähin vaihtoasema on Docklands Light Railwayn Royal Victorian asema. Läntinen pääteasema on Greenwich Peninsula, josta on lyhyt matka North Greenwichin metroasemalle. ==Aiheesta muualla== *Emirates Air Linen viralliset sivut *Emirates Air Line Transport for Londonin sivuilla Luokka:Lontoon liikenne
Pedigree

Pedigree tai Pedigree Petfoods on vuonna 1957 perustettu Mars-yrityksen tytäryhtiö, jonka liiketoimintana ovat eläinruoat. Yhtiön tehtaat sijaitsevat Ison-Britannian Melton Mowbrayssä, Peterboroughissa ja Birstallissa, Leedsissä. Yhtiö valmistaa Pedigree-koiranruokien lisäksi myös Whiskasin ja Kitekatin kissanruoat sekä Pal-koiranruoat. Pedigree Petfoodsilla on myös "Pedigree Foundation" -niminen hyväntekeväisyysorganisaatio, joka auttaa koiria löytämään niille hyvän kodin. Vuonna 1997 toimintansa aloittanut organisaatio myöntää apurahoja koirien turvakodeille, rotupelastusjärjestöille sekä vapaaehtoiseen koirien adoptoimiseen ryhtymiseen. Pedigreen ja Whiskasin lisäksi Mars-elintarvikejätin kolmas Suomessa myytävä eläinruokamerkki on Royal Canin. ==Lähteet== Luokka:Yhdysvaltalaiset yritykset Luokka:Eläinruoka Luokka:Marsin tuotemerkit
Ricky

Ricardo Fargas Roger, tunnetaan nimellä Ricky, (s. 24. toukokuuta 1973 Manresa) on entinen espanjalainen jalkapalloilija. Hän oli pelipaikaltaan hyökkääjä, joka pelasi keskellä tai oikeassa laidassa. Hän pelasi lähes koko uransa Espanjan toiseksi ja kolmanneksi korkeimmilla sarjatasoilla. Espanjan kakkosliigassa Segunda Divisiónissa Ricky esiintyi vuodet 1993–1997 edustaen Castellónin, Villarrealin ja Leganésin joukkueita. Lisäksi hän on pelannut useita kausia kolmannella sarjatasolla Segunda División B:ssä. FC Jazzin joukkueeseen Ricky liittyi heinäkuussa 1998 ja pelasi loppukauden aikana Veikkausliigassa yhteensä kahdeksan ottelua. Hän teki niissä kuusi maalia, ollen seuran paras maalintekijä yhdessä brasilialaisten Marcon ja Rodrigon kanssa. Ricky oli kaikkien aikojen ensimmäinen espanjalainen pelaaja Suomen jalkapallosarjoissa. ==Lähteet== *Veikkausliiga/Tilastohistoria *Jugadora de la Gramas en Segunda B Luokka:Espanjalaiset jalkapalloilijat Luokka:Katalonialaiset jalkapalloilijat Luokka:Vuonna 1973 syntyneet Luokka:Elävät henkilöt
Rajasuo (Hamina)

Rajasuo on Natura 2000 -alueisiin kuuluva suo Haminassa lähellä Virolahden rajaa. Alue kuuluu soidensuojeluohjelmaan ja on osittain suojeltu. Rajasuota on tarkoitus ennallistaa syksystä 2012 alkaen osana Metsähallituksen Suoverkosto-LIFE -hanketta. Ennallistamisen päämääränä on saada suon vedenpinnan taso luonnolliselle korkeudelle patoamalla ja kaivamalla ojia umpeen. == Luonto == Rajasuo on pääosin puuton, korkeiden kallioiden rajaama melko karu suoalue, joka käsittää suoyhdistymätyypeiltään keidassuon nuoruusvaiheita ja eteläisiä aapasoita. Alueesta on avosuota lähes 90 % ja puustoista hakattua rämettä sekä korpea noin 10 %. Suotyyppejä ovat rahkaräme (RR), isovarpuräme (IR), lyhytkorsineva (LkN), silmäkeneva (SiN), nevaräme (NR), kalvakkaneva (KN), saraneva (SN), rimpineva (RiN) ja nevakorpi eli sarakorpi (NK). Kasviston valtalajeja ovat virpapaju (Salix aurita), vaivaiskoivu (Betula nana), tupasvilla (Eriophorum vaginatum), valkopiirtoheinä (Rhynchospora alba), raate (Menyanthes trifoliata), pullosara (Carex rostrata), mutasara (Carex limosa), jouhisara (Carex lasiocarpa) sekä rahkasammalet (Sphagnum). Linnustoltaan Rajasuo on merkittävä kohde, jossa esiintyy lintudirektiivin I liitteen lajeista muun muassa huuhkaja, kapustarinta, kurki, liro, palokärki ja varpuspöllö. == Lähteet == Luokka:Suomen Natura-alueet Luokka:Haminan suot Luokka:Kymenlaakson luonnonsuojelualueet
Whiskas

Whiskas on Marsin omistama kissanruokatuotemerkki. Sitä on saatavilla purkkeina, pusseina ja kuivakekseinä. Suurin osa Whiskasin tuotteista on pakkausväriltään violetin värisiä. Whiskasin valmistus aloitettiin vuonna 1936, jolloin se tunnettiin nimellä Kal Kan. Vuonna 1988 Mars vaihtoi nimen Whiskasiin. Whiskasia valmisti aiemmin Yhdysvaltalainen Pedigree Petfoods. ==Lähteet== Luokka:Kissa Luokka:Eläinruoka
Royal Victorian asema

Royal Victoria on vuonna 1994 avattu Docklands Light Railwayn asema Newhamin alueella Lontoon itäosassa. Asema sijaitsee DLR:n Becktoniin johtavan haaran varrella Lontoon matkakortin maksualueella 3. Royal Victorian asemalta on lyhyt matka Emirates Air Line -köysiradan itäiselle pääteasemalle Royal Docksille. Tiedosto:Royal Victoria stn eastbound.JPG|Aseman laiturialuetta Tiedosto:Royal Victoria stn signage.JPG == Lähteet == ==Aiheesta muualla== *Royal Victorian asema Lontoon liikennelaitoksen sivuilla Luokka:Docklands Light Railwayn asemat Luokka:Newhamin rakennukset ja rakennelmat
Seppo Sulonen

Seppo Sulonen (s. 22. toukokuuta 1962 Pori) on suomalainen jalkapalloilija. Hän pelasi urallaan 76 pääsarjaottelua ja teki niissä 11 maalia. Vuonna 1988 hän oli PPT:n paras maalintekijä seitsemällä maalillaan. Toiseksi korkeimmalla sarjatasolla Ykkösessä Sulonen pelasi yhden PPT-kauden lisäksi neljä vuotta Rauman Pallo-Iiroissa. Pelaajauransa jälkeen Sulonen on valmentanut eri juniorijoukkueita, sekä aikuisten tasolla ollut mukana muun muassa PoPan sekä FC Jazzin valmennusryhmissä. Kaudella 2011 hän toimi FC Jazzin kakkosvalmentajana ja esiintyi kentällä yhdessä ottelussa 49-vuotiaana. Suomen Palloliitto/Palloverkko Viitattu 6.9.2012 Seppo Sulosen serkut Petri ja Pasi Sulonen ovat myös entisiä pääsarjatason pelaajia. Hänen poikansa Niko Sulonen (s. 1995) pelasi FC Jazzissa 16 Kakkosen ottelua vuosina 2011–2013http://gh.soccerway.com/players/niko-sulonen/197442/. ==Lähteet== Luokka:Suomalaiset jalkapalloilijat Luokka:Vuonna 1962 syntyneet Luokka:Elävät henkilöt
Gibraltarin pääministeri

Gibraltarin pääministeri on Gibraltarin hallituksen päämies. Gibraltarin kuvernööri nimittää virkaan parlamenttivaalit voittaneen puolueen puheenjohtajan. Vuodesta 2011 pääministerinä on ollut Fabian Picardo. ==Luettelo pääministereistä == # Kuva Nimi Kauden alku kauden loppu Puolue 1 Joshua Hassan 11. elokuuta 1964 6. elokuuta 1969 Kansalaisoikeustoimikunta 2 Robert Peliza 6. elokuuta 1969 25. kesäkuuta 1972 Yhdistymispuolue (1) Joshua Hassan 25. kesäkuuta 1972 8. joulukuuta 1987 Kansalaisoikeusjärjestö 3 Adolfo Canepa 8. joulukuuta 1987 25. maaliskuuta 1988 Kansalaisoikeusjärjestö 4 Joe Bossano 25. maaliskuuta 1988 17. toukokuuta 1996 Gibraltarin sosialistinen työväenpuolue 5 Peter Caruana 17. toukokuuta 1996 9. joulukuuta 2011 Gibraltarin sosiaalidemokraatit 6 Fabian Picardo 9. joulukuuta 2011 jatkuu Gibraltarin sosialistinen työväenpuolue == Lähteet == * Pääministeri
Intian varakuningas ja kenraalikuvernööri

Intian varakuningas ja kenraalikuvernööri johti Brittiläisen Intian hallintoa vuosina 1774–1950. Varakuningas edusti Britannian kruunua Intiassa ja toimi sen itsenäistymisen (1947) jälkeen maan valtionpäämiehenä kenraalikuvernöörin arvolla. Tämä Intian korkeimman brittiläisen hallintoviranomaisen asema perustettiin vuonna 1773 Kalkutan satamaa hallinneen Fort Williamin linnoituksen kenraalikuvernöörin virkana. Aluksi kenraalikuvernööri hallinnoi suoraan vain linnoituksen aluetta ja valvoi Britannian Itä-Intian kauppakomppanian virkamiesten toimintaa. Vuonna 1833 kuvernöörin valta laajennettiin kattamaan koko Brittiläinen Intia. Vuonna 1858 Itä-Intian kauppakomppania lakkautettiin ja sen hallinnoimmat alistettiin brittihallitukselle, joka muodosti alueelle kruunua edustaneen varakuninkaan johtaman Intian varakuningaskunnan (British Raj). Varakuninkaan johtama keskushallinto hallinnoi vain Intian brittiläisiä provinsseja (ml. Punjab, Bombay, Madras, Yhdistyneet provinssit) jättäen loput alueista itsehallinnollisiksi maharadžojen hallitsemiksi ruhtinaskunniksi, jotka eivät olleet brittihallinnon alaisuudessa, vaan eräänlaisessa feodaalisuhteessa monarkkiin eli varakuninkaaseen. Kun Intia itsenäistyi vuonna 1947, varakuninkuus lopetettiin ja maa jäi Intian dominion asemassa uuden kenraalikuvernöörin hallinnon alaisuuteen. Intian dominion kenraalikuvernöörin virka lopetettiin vuonna 1950, kun Intiasta tuli tasavalta. ==Katso myös== *Pakistanin kenraalikuvernööri *Luettelo Intian kenraalikuvernööreistä ja varakuninkaista *
Main Street (Gibraltar)

thumb|250px|Main Street Gibraltarissa. Main Street () on Gibraltarin keskuskatu. Se on kävelykatu, ja sen varrella sijaitsee useita kauppoja. Pituutta kadulla on noin 800 metriä. Se kulkee pohjoisesta etelään vanhan kaupungin ohi. Se on ainut suuri katu Gibraltarissa. Suurin osa Gibraltarin kaupoista sijaitsee Main Streetillä. Main Street alkaa paikallisten asukkaiden mukaan keskusaukiolta, Grand Casemates Squarelta, joka sijaitsee kadun pohjoispäässä. Siellä on monia ulkoilmabaareja ja -ruokapaikkoja. John Mackintoshin aukio sijaitsee Main Streetin varrella, parlamenttitalon takana. Siellä on muun muassa Gibraltarin kaupungintalo. Yksi Main Streetin alueista on Irish Town, joka nimettiin 1800-luvun alussa, jolloin Gibraltar jaettiin eri kaupunginosiin. == Lähteet == == Aiheesta muualla == *Main Street Gibraltar.com -sivustolla Luokka:Yhdistyneen kuningaskunnan kadut Luokka:Gibraltarin liikenne
Main Street

Main Street tarkoittaa muun muassa seuraavia: *Main Street, Gibraltarin keskuskatu *Main Street, laskettelurinne Solitude Mountain Resortissa Utahissa Yhdysvalloissa.
Kid Auto Races at Venice

Kid Auto Races at Venice on Henry Lehrmanin ohjaama ja käsikirjoittama yhdysvaltalainen vuoden 1914 lyhyt mykkäelokuva. Siinä Charles Chaplin esittämä Pikku kulkuri -hahmo esiintyy ensimmäisen kerran. Elokuvassa Kid Auto Races at Venice Kulkuri-hahmo esiintyy ensimmäisen kerran yleisölle. Chaplin keksi kuitenkin hahmon todennäköisesti elokuvaan Charlie hotellissa, jonka kuvaukset alkoivat aikaisemmin. Chaplin oli etsinyt Keystone Studiosin puvustamosta vaatteita, jotka muodostaisivat ristiriitaisen asukokonaisuuden. Vaatteet oli otettu käyttöön Charlie hotellissa -elokuvan hahmolle, mutta Kid Auto Races at Venice kuvattiin, kun Charlie hotellissa -elokuvan kuvaukset olivat tauolla.Neibaur, s. 19. == Lähteet == * === Viitteet === == Aiheesta muualla == * * Luokka:Yhdysvaltalaiset lyhytelokuvat Luokka:Yhdysvaltalaiset mykkäelokuvat Luokka:Vuoden 1914 yhdysvaltalaiset elokuvat Luokka:Yhdysvaltalaiset komediaelokuvat Luokka:Yhdysvaltalaiset mustavalkoelokuvat Luokka:Autourheiluelokuvat
Bietigheim Steelers

Bietigheim Steelers on saksalainen jääkiekkojoukkue Bietigheim-Bissingenin kaupungista. Joukkue perustettiin vuonna 2003, ja se pelaa Saksan kolmanneksi korkeimmassa sarjassa, Oberliigassa. == Pelaajat kaudella 2024-2025 == Maalivahdit Maalivahdit Maalivahdit Maalivahdit Maalivahdit Maalivahdit Maalivahdit # Pelaaja Hanskakäsi Sopimus Syntymäpaikka 35 Olafr Schmidt L 2025 Lakeview, Nova Scotia, Kanada 72 Florian Mnich L Laina Passau, Saksa Dawid Zabolotny L 2025 Frankfurt am Main, Saksa Puolustajat Puolustajat Puolustajat Puolustajat Puolustajat Puolustajat Puolustajat # Pelaaja Kätisyys Sopimus Syntymäpaikka 3 Max Prommersberger L 2024 Bad Tölz, Saksa 12 Paweł Dronia L 2025 Opole, Puola 20 Niklas Heinzinger L 2025 Bad Tölz, Saksa 25 Dennis Dietmann L 2025 Bad Tölz, Saksa 32 Leon Schulz R 2025 Werdau, Saksa 40 Tim Schüle L 2025 Bietigheim-Bissingen, Saksa 41 Anton Sproll R 2025 Esslingen, Saksa 55 Mick Hochreither L 2025 Berliini, Saksa 74 Jesse Roach R 2025 Quesnel, Brittiläinen Kolumbia, Kanada Sören Sturm R 2025 Köln, Saksa Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät # Pelaaja Kätisyys Pelipaikka Sopimus Syntymäpaikka 4 Joshua Rust L H 2025 Bietigheim-Bissingen, Saksa 7 Justin Scheck L H 2025 Bad Friedrichshall, Saksa 8 Fjodor Kolupajlo L H 2025 Novosibirsk, Venäjä 13 Christoph Kiefersauer L LH 2025 Bad Tölz, Saksa 14 Erik Němec L KH / VLH 2025 Metylovice, Tšekki 16 Marvin Drothen L KH / VLH 2025 Solingen, Saksa 17 Marek Račuk L LH 2025 Teplice, Tšekki, Tšekkoslovakia 28 Christian Sprez L H 2025 29 Alexander Preibisch (C) R OLH / KH 2026 Köln, Saksa 66 Jan Veselý L VLH / KH 2025 Jaroměř, Tšekki 71 Bastian Eckl L OLH 2025 Regensburg, Saksa 81 Alexander Dell R H 2025 Tšeljabinsk, Venäjä 94 Tyler McNeely L KH / VLH 2026 Burnaby, Brittiläinen Kolumbia, Kanada Viktor Buchner L H Laina Heidelberg, Saksa Tamás Kánya L H 2025 Miercurea Ciuc, Romania Vasilii Panov L H Try-out Tšeljabinsk, Venäjä ===Joukkueenjohto=== * Päävalmentaja: Alexander Dück * Apuvalmentaja: Boris Blank * Maalivahtivalmentaja: Frantisek Gistr * Kehitysvalmentaja: Mika Wendell * Huoltopäällikkö: Marco Schwarzer * Toimitusjohtaja: Gregor Rustige Lähde: EliteProspectshttps://www.eliteprospects.com/team/440/bietigheim- steelers Viitattu 25.9.2021. == Lähteet == ==Aiheesta muualla== *Virallinen sivusto Luokka:Saksalaiset jääkiekkoseurat Luokka:Baden-Württembergin urheilu Luokka:Vuonna 2003 perustetut urheiluseurat
Martti Saksela

Martti Olavi Saksela 1930 Saxén (5. huhtikuuta 1898 Viipuri – 11. heinäkuuta 1977 Vaajakoski) oli suomalainen geologi ja malmintutkija. Hän oli geologisen toimikunnan geologi 1930–1936Uppslagsverket Finland, valtiongeologi ja malmintutkimusten päällikkö 1936–1941, vuosina 1941–1945 malminetsintä- ja tutkimusjohtaja Malmikaivos Oy:ssä, Helsingin yliopiston geologian ja mineralogian apulaisprofessori 1945–1954, professori 1954–1966.Otavan Iso tietosanakirja, Otava 1966, osa 7 p. 952 Saksela väitteli 1927 filosofian tohtoriksi. Hän harjoitti jatko-opintoja Ruotsissa Tukholmassa Kungliga tekniska högskolanissa 1930–1931 Hänen kehittelemiensä menetelmien avulla löytyi Suomesta uusia malmeja. Hänen tärkein työkalunsa oli malmimikroskooppi. Hänestä kehittyi malmimineralogian ja malmien mikroskooppitutkimuksen uranuurtaja ja asiantuntija. ==Lähteet== Luokka:Suomalaiset geologit Luokka:Vuonna 1898 syntyneet Luokka:Vuonna 1977 kuolleet
Karl Salgé

Karl Wilhelm Salgé (1779–1833) oli saksalaissyntyinen sellotaiteilija ja kapellimestari. Hän toimi Tukholman hoviorkesterin konserttimestarina, Turussa yliopiston musiikinjohtaja 1811–1822 ja vuodesta 1823. Hän kiersi konsertoimassa sellistinä ja kamarimuusikkona Suomessa ja Pietarissa.Otavan Iso tietosanakirja, Otava 1966, osa 7 p. 972 ==Lähteet== Luokka:Saksalaiset sellistit Luokka:Saksalaiset kapellimestarit Luokka:Vuonna 1779 syntyneet Luokka:Vuonna 1833 kuolleet
Johannes Salmenius

Johannes Salmenius (k. 1683 Kuopio) oli suomalainen pappi ja muusikko. Hän oli Viipurin triviaalikoulun oppilas, tuli ylioppilaaksi Turussa 1662, valmistui maisteriksi 1668. Hän toimi Turun tuomiokirkon urkurina ja Turun katedraalikoulun laulunopettajana 1667–1676. Hän johti akateemisissa juhlissa musiikkiesitykset 1667–1677Otavan Iso tietosanakirja, Otava 1966, osa 7 p. 981 ja oli samanaikaisesti Turun akatemian 2. filosofian apulainen 1671–1675. Ruokolahden kirkkoherraksi hän tuli 1673, mutta joutui pian virkaan astuttuaan 1674 luopumaan virasta edeltäjänsä vävyn hyväksi. Kuopion kirkkoherraksi hän meni 1677. Hänen puolisonsa oli Kristina Pettersdotter Walstenius. ==Lähteet== ==Kirjallisuutta== *Otto Andersson: Johannes Salmenius och musiken i Åbo Katedralskola under 1600-talet. (teoksessa Juhlakirja Ilmari Krohnille 1927). Luokka:Suomalaiset papit Luokka:Suomalaiset urkurit Luokka:Syntymävuosi tuntematon Luokka:Vuonna 1683 kuolleet
Ensio Salmenkallio

Kaarlo Ensio Salmenkallio vuoteen 1906 Sallmén (6. huhtikuuta 1900 Iisalmi – 7. maaliskuuta 1985) oli Suomen Kumitehtaan toimitusjohtaja. Salmenkallio oli koulutukseltaan diplomi-insinööri. Hän meni Suomen kumitehtaan palvelukseen Nokialle 1925, ja hän yleni tehtaan tekniseksi johtajaksi ja Nokian tehtaan isännöitsijäksi 1953. toimitusjohtaja hänestä tuli 1958.Otavan Iso tietosanakirja, Otava 1966, osa 7 p. 981 ==Lähteet== Luokka:Suomalaiset yritysjohtajat Luokka:Suomalaiset insinöörit Luokka:Vuorineuvokset Luokka:Vuonna 1900 syntyneet Luokka:Vuonna 1985 kuolleet
The New Janitor

The New Janitor on Charles Chaplinin ohjaama vuoden 1914 yhdysvaltalainen lyhyt mykkäelokuva. Sitä pidetään Chaplinin Keystone Studios -kauden parhaimpiin kuuluvana.Neibaur, s. 144. Chaplin ohjasi kymmenen elokuvaa viimeisen kolmen Keystonella viettämänsä kuukautensa aikana. The New Janitor oli yksi näistä elokuvista, ja se sai ensi-iltansa vain pari viikkoa Chaplin edellisen elokuvan, Charlie ja Fatty Bombessan jälkeen. Silti The New Janitor vaikutti olleen selvä kehitysaskel Chaplinin tuotannossa. Siinä hän näytti selvästi menneen eteenpäin sekä elokuvallisessa kerronassa että Kulkurin hahmon kehityksessä. Elokuva noudattaa silti Keystonen perussääntöjä, ja siinä käytetään vain kahdeksaa staattista kuva-asetelmaa.Robinson, s. 157. Elokuvan tarinaa Chaplin käyttää uudestaan elokuvassa Charlie pankissa.Robison, s. 180. == Lähteet == * * === Viitteet === == Aiheesta muualla == * * Luokka:Vuoden 1914 yhdysvaltalaiset elokuvat Luokka:Yhdysvaltalaiset mykkäelokuvat Luokka:Yhdysvaltalaiset komediaelokuvat Luokka:Yhdysvaltalaiset lyhytelokuvat Luokka:Yhdysvaltalaiset mustavalkoelokuvat Luokka:Charles Chaplinin ohjaamat elokuvat
Toivo Salmi

Toivo Salmi (18. huhtikuuta 1904 Viipuri – 10. kesäkuuta 1965 TurkuKurkijokelainen viitattu 6.9.2012) oli suomalainen lääkäri ja professori. Salmen vanhemmat olivat vaunumestari Heikki Salmi ja Maria Rissanen ja puoliso vuodesta 1931 Maj-Lis Simell. Toivo ja Maj-Lis saivat viisi lasta, Heikki s. 1933 (k. 2019), Pekka s. 1936, Lauri s. 1939 (k. 2013), Liisa s. 1942 ja Toivo s. 1945. Perheen kaikki neljä poikaa kouluttautuivat isänsä tavoin lääkäreiksi. Salmi tuli ylioppilaaksi Viipurin suomalaisesta lyseosta 1923 ja valmistui lääketieteen lisensiaatiksi 1932, jolloin hän myös väitteli lääketieteen ja kirurgian tohtoriksi. Ennen yliopistouraansa Salmi työskenteli useissa eri sairaaloissa, lastenklinikoilla, lastentautien osastoilla ja neuvola-asemilla. Salmi oli Helsingin yliopiston lastentautiopin dosentti 1937–1945 ja Turun yliopiston lastentautiopin professori vuodesta 1945.Otavan Iso tietosanakirja, Otava 1966, osa 7 p. 983 ==Lähteet== Luokka:Suomalaiset lääkärit Luokka:Turun yliopiston professorit Luokka:Suomalaiset professorit Luokka:Vuonna 1904 syntyneet Luokka:Vuonna 1965 kuolleet
Carl H. Salminen

Carl Henrik Salminen (4. kesäkuuta 1876 Hattula – 3. helmikuuta 1948 Helsinki) oli amerikansuomalainen liikemies ja kustantaja. Äidinisänsä seitsenvuotiaasta lähtien Kalvolassa kasvattama Salminen kävi kansakoulun ja työskenteli kauppa- apulaisena Hämeenlinnassa ja muilla paikkakunnilla. Ennen Amerikkaan lähtöään hän oli tukkuliikkeen toimistopäällikkönä Mikkelissä. Vuonna 1899 Salminen muutti Yhdysvaltoihin, jossa hän työskenteli aluksi kaivos-, metsä- ja rautatietöissä. Sittemmin hän sai paikan liikeyhtymän johtajana Montanan Red Lodgessa ja ryhtyi sen jälkeen yksityisyrittäjäksi. Vuodesta 1916 lähtien Salminen työskenteli Duluthissa Päivälehteä, Siirtolaista, Raittiuslehteä ja Siirtokansan Kalenteria kustantaneen Finnish Daily Publishing -kustannusliikkeen johtajana ja omistajana. Vuosina 1921–1926 hän toimi myös Suomen kunniavarakonsulina. Salminen myi kustannusyhtiön 1930-luvun lopussa, mutta jatkoi edelleen sen palveluksessa. Salminen toimi vuosikymmenien ajan Kalevan Ritareissa, osallistui talvisodan aikana ja sotien jälkeen Suomen avustamiseen ja harrasti ahkerasti kirjallisuutta. Hän palasi Suomeen kesällä 1947. ==Lähteet== Luokka:Amerikansuomalaiset henkilöt Luokka:Yhdysvaltalaiset kustantajat Luokka:Vuonna 1876 syntyneet Luokka:Vuonna 1948 kuolleet
Salmin kreivikunta

Salmin kreivikunta oli kreivikunta Suomessa. Kuningatar Kristiina lahjoitti sen 1651 sotapäällikkö Carl Gustaf Wrangelille. Se käsitti Salmin ja Suistamon pogostat. Wrangel kuitenkin vaihtoi sen vuonna 1665 (1669) Ruotsissa Blekingessä olleeseen Sölvesborgin kreivikuntaan.Otavan Iso tietosanakirja, Otava 1966, osa 7 p. 984 ==Lähteet== Luokka:Suomen kreivi- ja vapaaherrakunnat Luokka:Salmi Luokka:Suistamo Luokka:Luovutettujen alueiden historia
Salmin lahjoitusmaa

Salmin lahjoitusmaa on aikoinaan ollut Suomen laajin lahjoitusmaa. Alue kuuluu nykyisin Venäjään. Salmin lahjoitusmaa käsitti Salmin, Suojärven ja Korpiselän ja osia Ruskealasta, vuonna 1833 yhteensä 491 taloa ja noin puoli miljoonaa hehtaaria. Se oli lahjoitettu usein erinä venäläisille kauppiasveljeksille. He myivät siitä suurimman osan Venäjän vuorihallitukselle. Suomen valtio osti ne 1873 lukuun ottamatta Annantehdasta ja sen metsäalueita. Tarton rauhassa 1920 nekin siirtyivät Suomen valtiolle. Lunastetut maat myytiin 1921 talonpojille.Otavan Iso tietosanakirja, Otava 1966, osa 7 p. 984 ==Lähteet== Luokka:Lahjoitusmaat Luokka:Salmi Luokka:Suojärvi Luokka:Korpiselkä
Mauno Salojärvi

Mauno Arvi Salojärvi (4. elokuuta 1906 Padasjoki – 24. syyskuuta 1998) oli suomalainen kirjankustantaja. Hän sai kauppaneuvoksen arvon 1961. Hän oli vuodesta 1939 K. J. Gummerus Oy:n toimitusjohtaja ja samanaikaisesti Jyväskylän kirjakauppa Oy:n toimitusjohtaja vuodesta 1942.Otavan Iso tietosanakirja, Otava 1966, osa 7 p. 988 Gummeruksen kustantama ja Pentti Saarikosken suomentama Henry Millerin romaani Kravun kääntöpiiri määrättiin toukokuussa 1962 takavarikoitavaksi, kun se oli saanut epäsiveellisten julkaisujen valvontalautakunnalta kielteisen lausunnon. Salojärvi tuomittiin 3. heinäkuuta 1962 Jyväskylän raastuvanoikeudessa maksamaan sakkoja epäsiveellisten julkaisujen levittämisestä annetun lain perusteella, ja vielä myymättä ollut osuus Kravun kääntöpiiristä takavarikoitiin ja hävitettiin.Kielletyt kirjat ==Lähteet== Luokka:Suomalaiset kirjankustantajat Luokka:Suomalaiset yritysjohtajat Luokka:Kauppaneuvokset Luokka:Vuonna 1906 syntyneet Luokka:Vuonna 1998 kuolleet
Pauli Salomaa

Pauli Artturi Salomaa (1. tammikuuta 1907 Tampere – 16. elokuuta 1983 Karjalohja) oli suomalainen arkkitehti. Hänen suunnittelutöitään ovat Helsingissä muun muassa Käpylän Kisakylä (1952), Domus Academica -ylioppilasasuntolat (1947–1951), Munkkiniemen kirkko (1954) ja Kaivotalo (1956).Otavan Iso tietosanakirja, Otava 1966, osa 7 p. 989Kuolleita (maksullinen artikkeli) Helsingin Sanomat 30.8.1983, HS Aikakone. Viitattu 21.4.2018. Salomaa valmistui arkkitehdiksi Teknillisestä korkeakoulusta vuonna 1935. Hän työskenteli vuodesta 1934 Kulutusosuuskuntien Keskusliiton arkkitehtina ja vuosina 1940–1950 sen asunto-osaston suunnittelujohtajana. Hän johti vuosina 1950–1953 Helsingin Kisakylän suunnittelua varten perustettua Olympiarakennustoimistoa ja sen jälkeen omaa arkkitehtitoimistoaan. Hän oli myös Helsingin yliopiston arkkitehtina vuosina 1948–1953. Salomaan 1960-luvun töitä leimaavat ajalle tyypillisesti julkisivujen valkea sävy, nauhamainen aukotus sekä kevyt lasinen sisäänvedetty tai pilareille nostettu maantasokerros, joista esimerkkinä liike- ja asuinkiinteistö Ainonkulma Rovaniemellä. ==Lähteet== ==Aiheesta muualla== Luokka:Suomalaiset arkkitehdit Luokka:Vuonna 1907 syntyneet Luokka:Vuonna 1983 kuolleet
Sulo Salonen

Sulo Nikolai Salonen (27. tammikuuta 1899 Pyhtää – 21. toukokuuta 1976Suomalaisen musiikin tiedotuskeskus. Viitattu 6.9.2012. Pernaja) oli suomalainen säveltäjä ja urkuri. ==Henkilöhistoria== Salosen vanhemmat olivat maanviljelijä Juho Salonen ja Edla Kustaava Jordas. Salonen opiskeli Suomessa Erik Furuhjelmin ja Selim Palmgrenin oppilaana Helsingin kirkkomusiikki- instituutissa, josta valmistui kanttori-urkuriksi 1924.Böckerman-Peitsalo, Anna Maria: Objektivitet och liturgisk förankring. Helsingin musiikkiopistossa hän opiskeli viulun- ja urkujensoittoa ja sai päästötodistuksen 1929, mutta jo 1927 hän oli valmistunut musiikinopettajaksi. Myöhemmin Salonen jatkoi opintojaan Ruotsissa ja opiskeli kirjeitse Günter Raphaelin johdolla 1938–1944. Selim Palmgrenin johdolla Salonen opiskeli yksityisesti 1934 ja Helsingin konservatoriossa 1934–1935. 1920-luvun alkuopuolella Salonen toimi kiertävänä laulukuorojen ja jousiorkesterien opettajana. Kanttori-urkurina Pietarsaaressa hän oli 1929–1948 ja Sipoossa vuodesta 1952. Hän toimi myös kuoronjohtajana ja musiikkikriitikkona. Ensikonserttinsa hän piti Helsingissä vuonna 1943. Director cantus -arvon Salonen sai 1940, ja professorin arvonimi hänelle myönnettiin 1971. ==Tuotanto== Salosta pidetään yhtenä merkittävimmistä suomalaisista kirkkosäveltäjistä.Otavan Iso tietosanakirja, osa 7, p. 992. Otava 1966. Hänellä on laaja urku- ja laulumusiikkituotanto ja hän kehitti oman tyylinsä, joka perustui gregoriaaniseen lauluun, J. S. Bachiin, saksalaiseen uusklassismiin ja Arnold Schönbergiin. Hänen tuotantoonsa kuuluu 75 urkuteosta ja lähes sata kuorosävellystäMurtomäki, Veijo: Eturivin kirkkosäveltäjämme. Helsingin Sanomat 23.6.2006. Viitattu 5.12.2019. Tuotannon ydinteoksiin kuuluvat * Passiokantaatti (1942) * Myöhäisromanttinen Passacaglia opus 11 (1945) * Sune Carlssonille omistetut partitat Sen suven suloisuutta ja Nyt vielä etehesi (1948) * Toccata uruille opus 24 (1955) * Missa a cappella (1957) * Requiem (1962) * Tapani Valstalle omistettu urkuteos Introduzione, Canzonetta & Toccata opus 43 (1973) * 29 koraalimotettia * monet urkusävellykset. Salosen varhaistyyli noudatti perinteistä variaatiotekniikkaa ja polyfoniaa, kunnes tyyli muuttui kromaattisemmaksi ja modernimmaksi. Hän kokeili myös sarjallista tekniikkaa muun muassa Toccatassa uruille, mutta urkuteoksessa Introduzione, Canzonetta & Toccata hän palasi perinteiseen kirjoitustapaan. ==Lähteet== ==Aiheesta muualla== * Luokka:Suomalaiset taidemusiikin säveltäjät Luokka:Suomalaiset urkurit Luokka:Suomalaiset kuoronjohtajat Luokka:Suomalaiset musiikkipedagogit Luokka:Suomalaiset professorin arvonimen saaneet Luokka:Suomalaiset musiikkikriitikot Luokka:Vuonna 1899 syntyneet Luokka:Vuonna 1976 kuolleet
Liisa Halonen (näyttelijä)

Liisa Halonen (s. 24. tammikuuta 1953) on suomalainen näyttelijä ja entinen tv-kuuluttaja. Hän työskenteli pitkään Yleisradion palveluksessa ja esiintyi 1980-luvulla useissa elokuvissa. Halonen oli mukana muun muassa useissa Anssi Mänttärin ohjaustöissä. Viimeisimmän pitkän elokuvansa hän on tehnyt vuonna 2003. Vuonna 2002 Halosella oli rooli myös yhdessä Kylmäverisesti sinun -televisiosarjan jaksossa. ==Pitkät elokuvat== *Toto (1982) *MP – Minä pelkään (1982) *Regina ja miehet (1983) *Huhtikuu on kuukausista julmin (1983) *Rakkauselokuva (1984) *Ylösnousemus (1985) *Riisuminen (1986) *Näkemiin, hyvästi (1986) *Me kaksi (1988, tv-elokuva) *Muuttolinnun aika (1991) *Tanssi perhoseni tanssi (1999, tv-elokuva) *Menolippu Mombasaan (2002) *Beatlehem (2003, tv-elokuva) ==Lähteet== == Aiheesta muualla == * Luokka:Suomalaiset elokuvanäyttelijät Luokka:Suomalaiset televisiokuuluttajat Luokka:Vuonna 1953 syntyneet Luokka:Elävät henkilöt
Riitta Linna

Riitta Tellervo Linna (13. syyskuuta 1922 – 3. elokuuta 2016) oli suomalainen taitoluistelija. Linna aloitti kilpauransa 1930-luvulla. Vuonna 1955 hän saavutti kaunoluistelun (nyk. taitoluistelu) Suomenmestaruuden. Kilpauransa jälkeen hän toimi aluksi kilpailutuomarina, myöhemmin valmentajana.Taitoluistelu 4/2012 Linnan sisarista myös Kirsti ja Hilkka olivat taitoluistelun Suomen-mestareita. Heidän isänsä oli voimistelija ja taitoluistelija Edvard Linna. ==Teokset== * Helsingin Luistelijat r.y. 1908–1993, Helsingin luistelijat, 1997 ==Lähteet== Luokka:Suomalaiset taitoluistelijat Luokka:Vuonna 1922 syntyneet Luokka:Vuonna 2016 kuolleet
Kirsti Linna

Kirsti Kyllikki Linna (31. maaliskuuta 1926 Helsinki – 23. joulukuuta 2002) oli suomalainen taitoluistelija. Hän saavutti kaunoluistelun (nyk. taitoluistelu) junioreiden Suomen-mestaruuden kahdesti ja senioreiden mestaruuden viidesti (1948, 1954 sekä 1956–1958). Myös hänen sisarensa Riitta Linna oli menestynyt taitoluistelija.Helsingin Luistelijat ry - Tietoa seurasta Heidän isänsä oli voimistelija ja taitoluistelija Edvard Linna. Linna sijoittui 1951 Pohjoismaiden-mestaruuskilpailuissa kolmanneksi. ==Lähteet== Luokka:Suomalaiset taitoluistelijat Luokka:Vuonna 1926 syntyneet Luokka:Vuonna 2002 kuolleet
Maj-Len Helin

Maj-Len Helin (myöh. Weber; 11. toukokuuta 1922 – 15. tammikuuta 2008)Hietaniemen hautausmaa, vanha alue, kortteli 9, rivi 15, hauta 164 oli suomalainen taitoluistelija. Hän voitti kaunoluistelun (nyk. taitoluistelu) Suomen-mestaruuden kahdeksan kertaa peräkkäin vuosina 1937–1945. Samaan ei ole pystynyt yksikään toinen suomalainen taitoluistelija. Helin esitti taitoluistelijaa Hannu Lemisen vuoden 1941 elokuvassa Täysosuma. Helinin poika Kim Weber purjehti Finnjollissa kuudenneksi vuoden 1972 kesäolympialaisissa.https://www.pressreader.com/finland/hufvudstadsbladet/20220724/282054805772254 ==Lähteet== Luokka:Suomalaiset taitoluistelijat Luokka:Vuonna 1922 syntyneet Luokka:Vuonna 2008 kuolleet